Gigula (czes. "Lysá hora", miym. "Lysa – Berg, Kahlberg", pol. "Łysa Góra") – nojwyższo gōra we Beskidzie Ślōnsko-Morawskim, wielgo na 1324 metry n.p.m. Do 1968 bōł to tyż nojwiynkszy wiyrch Beskidu Ślōnskigo. Położōno je 10 kilōmetrōw na połedniowy wschōd ôd miasta Frýdek-Místek, na Czeskim Ślōnsku (tyż nojwyžšy plac Cieszyńskigo Ślōnska). Na wiyrchu stoji telewizyjny przekaźnik, metyjorolōgiczne ôbserwatoryjōm a tyż turystyczne schrōnisko, noleżōnce lo Klubu Czeskich Turystōw ("Klub českých turistō"). Piyrsze wybudowoła miymiecko ôrganizacyjo Beskidenverein we 1895 pod nazwōm "Erzherzog-Albrecht- Schutzhaus". We 1933 powstoło druge - "Steinerne Haus", kere dzioło do dzisiej, a we 1934 trzecie - czesko "Bezručova chata". Downijszy "Erzherzog-Albrecht- Schutzhaus" spłōnōł we 1972, a downe czeske schrōnisko we 1978. Kole przekaźnika je tyż dyżurka ratōwnikōw ("Horská služba"). Na Gigula prowadzōm cesty turystyczne lo ludzi, kerzy wlazujōm piechty a jeżdżoł na kołach. Ze wiyrchu je gryfno panorama cołkij ôkolicy.